حسن ابو السعود

حسن ابو السعود (2 ابريل 1948 - 17 ابريل 2007)، موسيقار مصرى راحل ونقيب لنقابة الموسيقيين المصريين.

اتولد حسن ابو السعود فى سنة 1948 فى مدينة المحله الكبرى. ابوه كان من أمهر عازفى الة الكلارينيت المزيكا و كان رئيس لإذاعة ليبيا فى أواخر الستينات،. اتخرج من كلية التجاره جامعة القاهره سنة 1970 ابتدا عازف اكورديون فى فرقة مزيكا "صلاح عرام" ، وبعدها ترك الفرقة وسافر اليابان مع فرقة رضا للفنون الشعبيه
سافر لبنان فترة كعازف للمطرب فريد الأطرش. و كان فى بداية حياته بيعزف مع فرقة المطرب الشعبى احمد عدويه و لحن لاحمد عدويه عدد من اغانيه اللى اشتهر بيها منها "بنت السلطان".

الف مزيكا تصويرية لاكتر من 85 فيلم سينمائى و 35 مسلسل تليڤزيونى و ميات الاغانى اخد 15 جايزه عن اعماله المزيكا من مهرجانت الافلام والمسلسلات كمان لحن اغنيات لمطربين مصريين و عرب زى هانى شاكر و راغب علامه زى اغنية "آسف حبيبتى" و نانسى عجرم و شيرين وجدى، ايهاب توفيق، سميرة سعيد، محمد منير و بهاء سلطان و ورده و  اصاله، خالد عجاج و  شيرين عبد الوهاب وغيرهم.

له 3 اولاد ( رشا و على و رنا )

 الحان اغانى احمد عدويه 
 كركشنجى دبح كبشه 
 بنت السلطان

 الحان افلام 

لحن حوالى 1500 لحن والمزيكا التصويريه ل85 فيلم سينما. و من الحانه :

 العار (اخد عنه جايزة أحسن مزيكا تصويريه)
 فيلم الكيف (خد عنه جايزة أحسن مزيكا تصويريه)
 جرى الوحوش
 اربعه فى مهمه رسميه (اخد عنه جايزة أحسن مزيكا تصويريه
 بطل من ورق
 شادر السمك
 سلام يا صاحبى
 البيضه و الحجر
 لن اعيش فى جلباب ابى (اخد عنه جايزة أحسن مزيكا تصويرية)
 نحن لا نزرع الشوك (اخد عنه جايزة أحسن مزيكا تصويريه)
 العطار والسبع بنات
 عيش ايامك
 العمة نور
 سوق الخضار
 كل واحد و له عفريت
 مسلسل بكيزة و زغلول
 حنفى الأبهه

 لينكات برانيه 

تصنيف:مواليد 1948
تصنيف:وفيات 2007
تصنيف:ملحنين مصريين
تصنيف:موسيقيين مصريين
تصنيف:غرباويه
تصنيف:ناس من المحلة الكبرى
تصنيف:متعلمين فى جامعة القاهره